Avertizările de vreme rea și ploi, prelungite până sâmbătă. A nins la munte, sunt minus 5 grade la Rânca
Administrația Națională de Meteorologie (ANM) a emis o atenționare Cod galben de vânt, valabilă joi în județele Mehedinți, Dolj, Olt, Teleorman, Giurgiu, Ilfov și în municipiul București. Meteorologii anunță ploi în jumătatea de nord a țării și pe arii restrânse în rest, iar la altitudini de peste 1.500 m va ninge. Pe mai multe drumuri naționale din zona montană din județele Brașov, Sibiu și Harghita se intervine cu utilaje de deszăpezire.